A Közvállalatokról szóló törvény („SZK Hivatalos Közlönye“, 15/2016 és 88/2019) 17. szakaszának 3. bekezdése, 18. szakaszának 1. bekezdése, 20. szakasza és 21. szakaszának 1. bekezdése, a Helyi önkormányzatról szóló törvény („SZK Hivatalos Közlönye”, 129/2007, 83/2014 – egyéb törvény, 101/2016 – egyéb törvény és 47/2018) 32. szakasz 1. bekezdésének 9. pontja, Óbecse Község Alapszabályának („Óbecse Község Hivatalos Lapja”, 5/2019) 34. szakasz 1. bekezdésének 12. pontja, a “Toplana” Óbecse fűtési energia termelését és szállítását végző közvállalat alapításáról szóló határozat összehangolásáról szóló határozat (“Óbecse Község Hivatalos Lapja”, 10/2017 – egységes szerkezetbe foglalt szöveg) 24. szakasza és a “Toplana” Óbecse közvállalat 2017.05.26 – án kelt. Alapszabályának 33. szakasza alapján Óbecse Község Képviselő – testülete, a 2021…………….napján megtartott XIII. ülésén meghozta az alábbi:

**“Toplana” Óbecse közvállalat felügyelőbizottságának munkavállalók sorából való tagjának kinevezéséről szóló**

**HATÁROZATOT**

**I.**

BRATISLAV MARTINOVIĆ, óbecsei okleveles technológiai mérnök kinevezésre kerül a Toplana” Óbecse közvállalat felügyelőbizottságának munkavállalók sorából való tagjának, négy éves periódusra, a jelen határozat meghozatalának napjától kezdve.

**II.**

Ez a határozat meg fog jelenni „Óbecse Község Hivatalos Lapjában”.

**I n d o k o l á s**

A Közvállalatokról szóló törvény 17. szakaszának 3. bekezdése, a Helyi önkormányzatról szóló törvény 32. szakasz 1. bekezdésének 9. pontja, Óbecse Község Alapszabályának 34. szakasz 1. bekezdésének 12. pontja, a “Toplana” Óbecse fűtési energia termelését és szállítását végző közvállalat alapításáról szóló határozat összehangolásáról szóló határozat 24. szakasza és a “Toplana” Óbecse közvállalat Alapszabálya 33. szakaszának 2. pontja előírja, hogy a közvállalat felügyelőbizottságának munkavállalók sorából való tagját az alapító, testület nevezi ki és menti fel, azaz a Községi Képviselő – testület a tövénnyel összhangban: kinevezi és felmenti az igazgató bizottságot, és a felügyelőbizottságot, kinevezi és felmenti az általa alapított közvállalatok, intézmények, szervezetek és hivatalok igazgatóit, és hozzájárulását adja azok alapszabályához, a törvénnyel összhangban.

A Közvállalatokról szóló törvény 18. szakaszának 1. bekezdése alapján a felügyelőbizottság elnökének és tagjának olyan személy nevezhető ki, aki megfelel az alábbi feltételeknek: 1) nagykorú és cselekvőképes; 2) felsőfokú végzettséggel rendelkezik – legalább négy éves alapképzéssel, illetve az alapképzés alapján legalább 240 ECTS ponttal rendelkezik, akadémiai mesterképzést, szakmai mesterképzést, speciális akadémiai képzést vagy speciális szakmai képzést szerzett; 3) legalább ötéves munkatapasztalattal rendelkezik olyan munkák vonatkozásában, amelyekhez a jelen szakasz 2. pontjában előírt felsőoktatás szükséges; 4) legalább hároméves munkatapasztalattal kell rendelkeznie a közvállalat ügyviteli tevékenységéhez kapcsolódó munkákban; 5) ismernie a vállalatirányítás vagy a pénzügy területét; 6) nem ítélték el legalább hat hónapig tartó börtönbüntetésre; 7) a bűncselekményeket szabályozó jogszabályok értelmében nem szabtak ki rá biztonsági intézkedéseket, nevezetesen az alábbiakat: kötelező pszichiátriai kezelés és őrizet egészségügyi intézményben, kötelező pszichiátriai kezelés szabadon, kábítószer -függők kötelező kezelése, alkoholisták kötelező kezelése és a hivatás, tevékenység vagy kötelezettség ellátásának tilalma.

A Közvállalatokról szóló törvény 20. szakasza előírja, hogy felügyelőbizottság munkavállalókat képviselő tagjának meg kell felelni a 18. szakaszban és a 19. szakasz 1. bekezdésének 1) és 2) pontjában előírt feltételeknek, személyének javaslata pedig a közvállalat alapszabályával összhangban történik. Ugyanezen szakasz következő bekezdése előírja, hogy a felügyelőbizottság, az igazgató és az ügyvezető nem javasolhatják a felügyelőbizottság munkavállalókat képviselő tagjának személyét.

A 19. szakasz 1. bekezdésének 1) és 2) pontja további feltételeket ír elő a munkavállalók képviselőjére vonatkozólag, ezek szerint a munkavállalók képviselőjét az elmúlt öt évben nem alkalmazták a vállalat pénzügyi jelentéseinek felülvizsgálatára, és nem tagja politikai pártnak.

A “Toplana” Óbecse közvállalat szakszervezete a “Toplana” Óbecse közvállalat Alapszabályának 33. szakaszával összhangban lefolytatta a felügylőbizottsági tag jelöltjének javaslatára vonatkozó eljárást, majd 2021.07.28 – án benyújtotta a felügyelőbizottság munkavállalókat képviselő tagjára vonakozó javaslatot, amely szerint Bratislav Martinovićot javasolja. Benyújtotta továbbá a teljes dokumentációt, amely igazolja a törvényben előírt feltételek fennállásának tényét.

Óbecse Község Képviselő – testületének káderügyekkel, adminisztrációval és munkaviszonyokkal megbízott bizottsága a 2021.08.27 – én megtartott ülésén “Toplana” Óbecse közvállalat szakszervezete által benyújtott, felügyelőbizottsági tag kinevezésére irányuló javaslata alapján, a teljes dokumentációba való betekintést követően megállapította, hogy a javasolt jelölt, Bratislav Martinović nagykorú és cselekvőképes személy, felsőfokú végzettséggel rendelkezik, foglalkozása szerint okleveles technológiai mérnök, hogy 2005.12.13 – tól a „Toplana” Óbecse közvállalatnál dolgozik, amelynél 2007.04.05 – ig a „Toplana” Óbecse közvállalat igazgatói tevékenységét látta el, miután új Munkaszerződést írt alá, amely által igazgatói segéd lett, 2008.03.31 – én áthelyezték munkabiztonsági mérnöki pozícióba, ahol 2012.09.10 – ig dolgozott. Ekkor a műszaki szolgálat vezetője lett, ahol a műszaki szolgálat vezetésével kapcsolatos teendőket lát el. Megállapítást nyert továbbá, hogy több, mint ötéves munkatapasztalattal rendelkezik olyan munkák vonatkozásában, amelyekhez a felsőoktatás szükséges, több, mint hároméves munkatapasztalattal rendelkezik a közvállalat ügyviteli tevékenységéhez kapcsolódó munkákban, alaptudással rendelkezik a vállalatirányítás területét, nem ítélték el és nem szabtak ki rá egyetlen egy biztonsági intézkedést sem, nem tagja egyetlen egy politikai párnak sem és az elmúlt öt évben nem alkalmazták a vállalat pénzügyi jelentéseinek felülvizsgálatára. A fentiek alapján a bizottság megállapította, hogy Bratislav Martinović eleget tesz minden feltételnek a felügyelőbizottság munkavállalókat képviselő tagjaként történő kinevezésének vonatkozásában, ezért Óbecse Község Képviselő – testületének javasolta Bratislav Martinović a felügyelőbizottság munkavállalókat képviselő tagjaként történő kinevezésére vonatkozó javaslat elfogadását.

A fentiek alapján Óbecse Község Képviselő – testülete, a Káderügyekkel, adminisztrációval és munkaviszonyokkal megbízott bizottság javaslata alapján a „Toplana” Óbecse közvállalat felügyelőbizottságának munkavállalókat képviselő tagjának Bratislav Martinovićot nevezte ki.

A fentiek alapján a rendelkező rész szerinti határozatot hoztuk meg.

**JOGORVOSLATI UTASÍTÁS:** Ez a határozat végleges, amely ellen fellebbezés benyújtása nem lehetséges, azonban a belgrádi Közigazgatási bíróság előtt keresetlevél benyújtása által közigazgazási per indítható, a kézbesítés napjától számított 30 napon belül. A keresetlevelet kettő példányban kell benyújtani.

SZERB KÖZTÁRSASÁG

VAJDASÁG AUTONÓM TARTOMÁNY

ÓBECSE KÖZSÉG KÉPVISELŐ – TESTÜLET ELNÖKE

ÓBECSE KÖZSÉG KÉPVISELŐ - TESTÜLETE

Szám: I /2021

Dátum: 2021……………………. Kiss Igor

Ó B E C S E